Diari Oficial de la Generalitat Valenciana


Sumari del DOGV 3122, del 14-11-1997 (1997/11336)

RESOLUCIÓ conjunta de 7 de novembre de 1997, de la Direcció General d'Ordenació i Innovació Educativa i Política Lingüística i de la Direcció General d'Educació Ambiental, per la qual es resol la convocatòria del concurs públic de projectes d'educació ambiental, i ajudes i subvencions per al seu desenrotllament i realització.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3122

Data del DOGV
:   14-11-1997

Secció del DOGV
:   CONVENIS I ACTES - CONCESSIÓ DE SUBVENCIONS ADMINISTRATIVES

Número del document
:   1997/11355


Organisme emissor
:   Conselleria de Cultura, Educació i Ciència

Tipus de document
:   Resolució

3754 RESOLUCIÓ conjunta de 7 de novembre de 1997, de la Direcció General d'Ordenació i Innovació Educativa i Política Lingüística i de la Direcció General d'Educació Ambiental, per la qual es resol la convocatòria del concurs públic de projectes d'educació ambiental, i ajudes i subvencions per al seu desenrotllament i realització. [97/X11587]
  
Per Ordre conjunta de 5 de juny de 1997, de la Conselleria de Cultura, Educació i Ciència i de la Conselleria de Medi Ambient, publicada en el Diari Oficial de la Generalitat Valenciana d'11 de setembre de 1997, es convocà concurs públic de projectes d'educació ambiental, i ajudes i subvencions per al seu desenrotllament i realització dirigit a centres educatius dels nivells no universitaris, públics i privats concertats, de la Comunitat Valenciana.
  
Complits els tràmits requerits en la convocatòria, una vegada transcorregut el termini d'al·legacions, estudiades i, en el seu cas, ateses dites al·legacions, a proposta de la Comissió de Selecció, s'han seleccionat els projectes segons el que disposa la base setena de l'Ordre.
  
Conforme a la disposició final tercera de la mencionada Ordre, per delegació dels consellers, resolem:
  
Primer
  
Seleccionar per a participar en el Programa d'Educació Ambiental, els centres educatius que figuren en l'annex d'esta resolució i concedir-los, perquè realitzen projectes d'educació ambiental de les modalitats A i B, contemplades en la base primera de la convocatòria, les quantitats indicades en concepte d'ajudes i subvencions, per un import total global de 73.721.724 PTA. a càrrec del capítol II del programa 421.30 i de 4.259.340 PTA. a càrrec del capítol IV del programa 421.30, de la línia 97155.128.
  
Segon
  
Les obligacions dels centres beneficiaris i el procediment per a la percepció de les ajudes i subvencions concedides són els indicats en les bases novena i deu de l'Ordre conjunta de 5 de juny de 1997, de la Conselleria de Cultura, Educació i Ciència i de la Conselleria de Medi Ambient, per la qual es convoca un concurs públic de projectes d'educació ambiental, i ajudes i subvencions per al seu desenrotllament i realització, dirigit a centres educatius dels nivells no universitaris, públics i privats concertats, de la Comunitat Valenciana (DOGV 11-9-97).
  
Tercer
  
Contra esta resolució, que esgota la via administrativa, es podrà interposar recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la seua publicació en el Diari Oficial de la Generalitat Valenciana, prèvia comunicació a la Conselleria de Cultura, Educació i Ciència, conforme al que disposa l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 57 i 58 de la Llei Reguladora de la Jurisdicció Contenciosa Administrativa.
  
València, 7 de novembre de 1997
  
La directora general d'Educació Ambiental
  
Pilar Mañez Capmany
  
El director general de Ordenació i Innovació
  
Educativa i Política Lingüística
  
Josep Vicent Felip i Monlleó
  
f) MODIFICACIONS PRESSUPOSTÀRIES
  
Conselleria d'Economia,
  
Hisenda i Administració Pública